Maatskappy vergoed nierokers met ekstra verlofdaeFoto: Markusspiske/Pixabay.com ŉ Maatskappy in Japan het ŉ kreatiewe benadering gekies om werknemers aan te moedig om op te hou rook. ŉ Nuwe beleid van Piala Inc. dui nou aan dat werknemers wat nié rook nie ses ekstra dae verlof per jaar kry ter vergoeding om op te maak vir die werktyd wat rokende werknemers “verniet” kry. Aangesien die maatskappy op die 29ste verdieping is, moet werknemers in die kelder gaan rook. Dié “rookpouse” duur glo 15 minute. Hirotaka Matsushima, ŉ woordvoerder vir die maatskappy, het gesê een van die nierokende werknemers het ŉ voorstelnota in die voorstelboks gegooi oor die konstante rookbreuke wat soveel probleme veroorsaak. “Ons hoof het dit ingesien en dus ingestem om nierokers te vergoed.” Minstens 30 van die maatskappy se 120 werknemers het reeds hul nuwe verlofdae gebruik en vier werknemers het glo intussen opgehou rook. “Ek hoop om mense aan te moedig om op te hou rook juis deur beloning, en nie strafmaatreëls nie, in te span,” het die uitvoerende hoof van die maatskappy gesê. Bron: Bored Panda